b'\n_START_ARTICLE_\nAndrej Vizjak\n_START_SECTION_\nZasebno \xc5\xbeivljenje\n_START_PARAGRAPH_\nPo kon\xc4\x8dani gimnaziji v Bre\xc5\xbeicah je zaklju\xc4\x8dil tudi podiplomski \xc5\xa1tudij na Fakulteti za elektrotehniko in ra\xc4\x8dunalni\xc5\xa1tvo v Ljubljani in dosegel naziv magister elektrotehnike._NEWLINE_Njegova prva zaposlitev je bila v tovarni Litostroj v Ljubljani. Kot mladi raziskovalec je nato delal na Institutu Jo\xc5\xbeef Stefan na razvojno raziskovalnih projektih s podro\xc4\x8dja ra\xc4\x8dunalni\xc5\xa1ke avtomatizacije industrijskih procesov za potrebe tovarne celuloze in papirja Videm Kr\xc5\xa1ko._NEWLINE_Leta 1994 se je kot in\xc5\xa1pektor za delo zaposlil na In\xc5\xa1pektoratu RS za delo v enoti Kr\xc5\xa1ko. V letu 2000 je bil dr\xc5\xbeavni sekretar za podro\xc4\x8dje zaposlovanja na Ministrstvu za delo, dru\xc5\xbeino in socialne zadeve Republike Slovenije.\n_START_SECTION_\nPoliti\xc4\x8dno \xc5\xbeivljenje\n_START_PARAGRAPH_\nNa volitvah v dr\xc5\xbeavni zbor leta 2000 je bil izvoljen za poslanca in bil vodja poslanske skupine SDS. Leta 2002 pa je sodeloval tudi na lokalnih volitvah in bil izvoljen za \xc5\xbeupana Ob\xc4\x8dine Bre\xc5\xbeice._NEWLINE_3. decembra 2004 je bil imenovan za ministra za gospodarstvo Republike Slovenije._NEWLINE_Na dr\xc5\xbeavnozborskih volitvah leta 2011 je kandidiral na listi SDS.\n_START_SECTION_\nZunanja politika\n_START_PARAGRAPH_\n3. aprila 2007 je podpisal deklaracijo o gradnji panevropskega naftovoda preko ozemlja Republike Slovenije.'